Document ID: 31995R0592

ΚΑΝΟΝΙΣΜΟΣ (ΕΚ) αριθ. 592/95 ΤΗΣ ΕΠΙΤΡΟΠΗΣ της 17ης Μαρτίου 1995 για την τροποποίηση του κανονισμού (ΕΟΚ) αριθ. 2828/93 για τη θέσπιση των κοινών λεπτομερειών ελέγχου της χρησιμοποίησης ή/και του προορισμού των εισαγόμενων προϊόντων των κωδικών ΣΟ 1515 90 59 και 1515 90 99
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 16 παράγραφος 6,
Εκτιμώντας:
ότι, με τον κανονισμό (ΕΟΚ) αριθ. 2828/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3061/94 (4), δεν εφαρμόζονται οι προβλεπόμενοι έλεγχοι για τη θέση σε ελεύθερη κυκλοφορία ποσοτήτων μικρότερων από 500 χιλιόγραμμα 7
ότι, από την πείρα του καθεστώτος ελέγχου, έχει αποδειχθεί ότι όσον αφορά τις απαλασσόμενες ποσότητες μπορούν να αυξηθούν χωρίς σημαντικό κίνδυνο για την αποτελεσματικότητα του καθεστώτος και θα πρέπει, συνεπώς, να αυξηθούν σε 1 000 χιλιόγραμμα 7
ότι, σύμφωνα με τον κανονισμό (ΕΚ) αριθ. 2828/93, όπως τροποποιήθηκε από τον κανονισμό (ΕΚ) αριθ. 2206/94 (5), ορισμένα έλαια των οποίων τα φυσικοχημικά χαρακτηριστικά είναι τέτοια ώστε να αποκλείεται οποιαδήποτε σύγχυση με το ελαιόλαδο έχουν εξαιρεθεί από το πεδίο εφαρμογής του κανονισμού αυτού 7 ότι, λαμβάνοντας υπόψη το γεγονός ότι γι' αυτά τα ειδικά έλαια δεν υπήρξε ποτέ κίνδυνος καταχρηστικής χρησιμοποίησης, θα πρέπει να επιτραπεί η απελευθέρωση των εγγυήσεων που έχουν συσταθεί για τις ποσότητες που έχουν τεθεί σε ελεύθερη κυκλοφορία πριν από την έναρξη ισχύος του κανονισμού (ΕΚ) αριθ. 2206/94, χωρίς προσκόμιση του αντιγράφου ελέγχου Τ5 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2828/93 τροποποιείται ως εξής:
1. Το άρθρο 1 παράγραφος 1 δεύτερο εδάφιο αντικαθίσταται από το ακόλουθο κείμενο:
«Ωστόσο, η θέση σε ελεύθερη κυκλοφορία μιας ποσότητας των προαναφερθέντων ελαίων μικρότερης από 1 000 χιλιόγραμμα ή η οποία παρουσιάζεται σε συσκευασίες που πληρούν τους όρους του άρθρου 3 πρώτη περίπτωση, εξαιρείται της εφαρμογής του παρόντος κανονισμού.»
2. Στο άρθρο 3 προστίθεται το ακόλουθο κείμενο:
«Κατά παρέκκλιση από τις προηγούμενες διατάξεις, οι εγγυήσεις που έχουν συσταθεί για τα προϊόντα που αναφέρονται στο παράρτημα, τα οποία έχουν τεθεί σε ελεύθερη κυκλοφορία πριν από τις 17 Σεπτεμβρίου 1994, αποδεσμεύονται μετά από αίτηση του ενδιαφερόμενου χωρίς προσκόμιση του αντιγράφου ελέγχου Τ5.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 1995.

Labels: 0
3
17